Document ID: 31998R0339

Komisjoni määrus (EÜ) nr 339/98,
11. veebruar 1998,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, II, III, V, VI, VII, VIII ja IX lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] (viimati muudetud komisjoni määrusega (EÜ) nr 1445/97 [2], eriti selle artiklit 19 koostoimes artikliga 17,
ning arvestades, et:
kaupade koondnomenklatuuri on tehtud muudatused, mida kohaldatakse alates 1. jaanuarist 1998;
nõukogu on 24. juuli 1997. aasta otsusega [3] otsustanud ajutiselt kohaldada Euroopa Ühenduse ja endise Jugoslaavia Makedoonia Vabariigi vahelist tekstiiltoodetega kauplemise lepingut;
Hiina Rahvavabariigiga sõlmitud tekstiiltoodetega kauplemise lepingut, mis ei kuulu MFA kahepoolse kokkuleppe reguleerimisalasse, on kohaldatud alates 1. jaanuarist 1995 kaks aastat ja seejärel automaatselt kaks korda pikendatud ühe aasta kaupa ning seega kohaldatakse seda 1998. aastal;
ühenduse ning Bulgaaria, Tšehhi Vabariigi, Ungari, Poola, Rumeenia ja Slovakkia vahelised tekstiiltoodetega kauplemist käsitlevad Euroopa lepingute lisaprotokollid lõpevad 31. detsembril 1997;
kokkulepped Albaania, Malta, Maroko, Sloveenia ja Tuneesiaga lõpevad 31. detsembril 1997;
nõukogu on vastu võtnud 25. novembri 1996. aasta määruse (EÜ) nr 2315/96, [4] milles on tekstiil- ja rõivatoodete nimekiri, mis tuleb 1. jaanuarist 1998 tekstiil- ja rõivatoodete lepingu teise etapi kohaselt integreerida 1994. a GATTi kokkuleppesse;
eespool nimetatud põhjustel tuleb määruse (EMÜ) nr 3030/93 I, II, III, V, VI, VII, VIII ja IX lisa asjakohaseid osi muuta, et arvesse võtta muudatusi, mida kohaldatakse kolmandatest riikidest pärinevate teatavate tekstiiltoodete ühendusse importimisel määruse (EMÜ) nr 3030/93 artikli 19 tähenduses;
käesolevas määruses ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määrust (EMÜ) nr 3030/93 järgmiselt:
- I lisa asendatakse käesoleva määruse I lisaga,
- II lisa asendatakse käesoleva määruse II lisaga,
- III lisa asendatakse käesoleva määruse III lisaga,
- V lisa asendatakse käesoleva määruse IV lisaga,
- VI lisa asendatakse käesoleva määruse V lisaga,
- VII lisa asendatakse käesoleva määruse VI lisaga,
- VIII lisa asendatakse käesoleva määruse VII lisaga,
- IX lisa asendatakse käesoleva määruse VIII lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. veebruar 1998

Labels: 1
3
5